તાજેતરમાં કેન્દ્ર સરકારે ચોંકાવનારો ખુલાસો કરતાં જણાવ્યું હતું કે દેશવાસીઓને મળતું ૬૮ ટકા કરતાં પણ વધુ દૂધ શુદ્ધ હોતું નથી. આવા દૂધમાં ડિટર્જન્ટથી લઇને રિફાઇન્ડ તેલ અને કોસ્ટિક સોડાની મિલાવટ કરવામાં આવી રહી છે. આ સમસ્યા એટલી બધી ગંભીર છે કે તેનો અંદાજ લગાવવો ખૂબ જ મુશ્કેલ છે. આ બાબતથી મોટા ભાગના લોકો અજાણ છે. આવું દૂધ નાનાં બાળકો અને કિશોરોને આપવામાં આવે તો આવું દૂધ તેમના સ્વાસ્થ્ય માટે હાનિકારક સાબિત થઇ શકે છે અને તે દેશની ભાવિ પેઢી માટે ગંભીર બાબત બની રહી છે.